kardosdrur/scandi-wiki huggingface dataset:
Jean-Christophe Bette

Jean-Christophe Bette (født 3. september 1977 i Saint-Germain-en-Laye, Frankrig) er en fransk tidligere roer, olympisk guldvinder og femdobbelt verdensmester.

Bette vandt (sammen med Laurent Porchier, Yves Hocdé og Xavier Dorfman) guld i letvægtsfirer ved OL 2000 i Sydney. Franskmændene vandt finalen foran Australien, der fik sølv, mens Danmark tog bronzemedaljerne. Han var med i samme disciplin ved OL 2008 i Beijing, hvor franskmændene sluttede på fjerdepladsen.

Bette vandt desuden hele fire VM-guldmedaljer gennem karrieren, to i letvægtstoer, én i letvægtsfirer og én i letvægtsotter.

OL-medaljer 
 2000:  Guld i letvægtsfirer

Referencer

Eksterne henvisninger 

Roere fra Frankrig
Yves Hocdé

Yves Hocdé (født 29. april 1973 i Nantes, Frankrig) er en fransk tidligere roer og olympisk guldvinder.

Hocdé vandt (sammen med Jean-Christophe Bette, Laurent Porchier og Xavier Dorfman) guld i letvægtsfirer ved OL 2000 i Sydney. Franskmændene vandt finalen foran Australien, der fik sølv, mens Danmark tog bronzemedaljerne. Det var hans eneste OL.

Hocdé vandt desuden en VM-guldmedalje i letvægtsotter ved VM 2001 i Luzern, Schweiz.

OL-medaljer 
 2000:  Guld i letvægtsfirer

Referencer

Eksterne henvisninger 

Roere fra Frankrig
Personer fra Nantes
Xavier Dorfman

Xavier Dorfman (født 12. maj 1973 i Grenoble, Frankrig) er en fransk tidligere roer og olympisk guldvinder.

Dorfman vandt (sammen med Jean-Christophe Bette, Laurent Porchier og Yves Hocdé) guld i letvægtsfirer ved OL 2000 i Sydney. Franskmændene vandt finalen foran Australien, der fik sølv, mens Danmark tog bronzemedaljerne. Han var også med i båden ved OL 1996 i Atlanta, hvor franskmændene sluttede på 7. pladsen.

Dorfman vandt desuden en VM-guldmedalje i letvægtsotter ved VM 2001 i Luzern, Schweiz.

OL-medaljer 
 2000:  Guld i letvægtsfirer

Referencer

Eksterne henvisninger 

Roere fra Frankrig
Personer fra Grenoble
Peter Chambers

Peter Chambers (født 14. marts 1990 i Ballymoney, Nordirland) er en nordirsk roer, bror til Richard Chambers.

Chambers vandt en sølvmedalje for Storbritannien i letvægtsfirer ved OL 2012 i London, sammen med sin bror Richard Chambers, Rob Williams og Chris Bartley. Briterne kom ind på andenpladsen i finalen, hvor Sydafrika vandt guld, mens Danmark tog bronzemedaljerne. Han var også med i båden ved OL 2016 i Rio de Janeiro, hvor briterne sluttede på 7. pladsen.

Chambers har desuden vundet en VM-guldmedalje i letvægtstoer ved VM 2011 i Slovenien og en EM-guldmedalje i samme disciplin ved EM 2015 i Polen.

OL-medaljer 
 2012:  Sølv i letvægtsfirer

Referencer

Eksterne henvisninger 

Roere fra Storbritannien
Richard Chambers

Richard Scott Chambers (født 10. juni 1985 i Coleraine, Nordirland) er en nordirsk roer og dobbelt verdensmester, bror til Peter Chambers.

Chambers vandt en sølvmedalje for Storbritannien i letvægtsfirer ved OL 2012 i London, sammen med sin bror Peter Chambers, Rob Williams og Chris Bartley. Briterne kom ind på andenpladsen i finalen, hvor Sydafrika vandt guld, mens Danmark tog bronzemedaljerne. Han var også med i båden ved både OL 2008 i Beijing, hvor det blev til en 5. plads, og ved OL 2016 i Rio de Janeiro, hvor briterne sluttede på 7. pladsen.

Chambers har desuden vundet to VM-guldmedaljer i letvægtsfirer ved henholdsvis VM 2007 i Tyskland og VM 2010 i New Zealand.

OL-medaljer 
 2012:  Sølv i letvægtsfirer

Referencer

Eksterne henvisninger 

Roere fra Storbritannien
Rob Williams

Robert "Rob" Williams (født 21. januar 1985 i Taplow, England) er en engelsk roer.

Williams vandt en sølvmedalje for Storbritannien i letvægtsfirer ved OL 2012 i London, sammen med brødrene Richard og Peter Chambers samt Chris Bartley. Briterne kom ind på andenpladsen i finalen, hvor Sydafrika vandt guld, mens Danmark tog bronzemedaljerne. 

Williams vandt desuden en VM-guldmedalje i letvægtsfirer ved VM 2010 i New Zealand.

OL-medaljer 
 2012:  Sølv i letvægtsfirer

Referencer

Eksterne henvisninger 

Roere fra Storbritannien
Chris Bartley

Christopher Roger "Chris" Bartley (født 2. februar 1984 i Wrexham, Wales) er en walisisk roer.

Bartley vandt en sølvmedalje for Storbritannien i letvægtsfirer ved OL 2012 i London, sammen med brødrene Richard og Peter Chambers samt Rob Williams. Briterne kom ind på andenpladsen i finalen, hvor Sydafrika vandt guld, mens Danmark tog bronzemedaljerne. Han var også med i båden ved OL 2016 i Rio de Janeiro, hvor briterne sluttede på 7. pladsen.

Bartley vandt desuden en VM-guldmedalje i letvægtsfirer ved VM 2010 i New Zealand.

OL-medaljer 
 2012:  Sølv i letvægtsfirer

Referencer

Eksterne henvisninger 

Roere fra Storbritannien
Personer fra Wrexham
Glen Loftus

Glen Loftus (født 8. juni 1976 i Perth) er en australsk tidligere roer.

Loftus kom som senior med i den australske letvægtsotter, og i denne var han med til at vinde VM-bronze i 2000. Derefter kom han med i letvægtsfireren, som deltog i OL 2004 i Athen, sammen med Anthony Edwards, Ben Cureton og Simon Burgess. Australierne vandt deres indledende heat, hvor de satte olympisk rekord, og blev nummer to i semifinalen. I finalen var den danske "guldfirer" for stærke og vandt guld med næsten halvandet sekund ned til australierne på andenpladsen, mens Italien tog bronzemedaljerne.

OL-medaljer 
 2004:  Sølv i letvægtsfirer

Referencer

Eksterne henvisninger 

Roere fra Australien
Personer fra Perth
Deltagere for Australien ved sommer-OL 2004
Olympiske sølvmedaljevindere fra Australien
Ben Cureton

Benjamin "Ben" Cureton (født 11. februar 1981 i Perth) er en australsk tidligere letvægtsroer.

Cureton begyndte sin seniorkarriere i roning i den australske otter og var ved VM i 2000 med til vinde bronze. Året efter blev det til en sjetteplads ved VM, hvor han også var med i fireren, der dog kun kom i B-finalen. I 2002 koncentrerede han sig om letvægtsfireren, hvor han ved VM var med til at blive nummer fire.

Ved OL 2004 i Athen roede han i denne disciplin sammen med Anthony Edwards, Glen Loftus og Simon Burgess. Australierne vandt deres indledende heat og blev nummer to i semifinalen. I finalen kom ind på andenpladsen i finalen, hvor Danmark ("Guldfireren") vandt guld, mens Italien tog bronzemedaljerne.

Ved VM 2006 blev han med letvægtsfireren nummer seks ved VM, og ved OL 2008 i Beijing blev australierne nummer tre i B-finalen og samlet nummer ni. Ved VM i 2011 opnåede han sit bedste VM-resultat, idet australierne vandt guld, nu med en besætning, der ud over Cureton bestod af Anthony Edwards, Samuel Beltz og Todd Skipworth.

Australierne var samme besætning dermed blandt favoritterne ved OL 2012 i Beijing, og efter en andenplads i indledende heat blev de nummer tre i semifinalen. I finalen stod kampen om guldet længe mellem den britiske og den danske båd, men til sidst kom Sydafrika og overhalede begge disse og vandt guld i en tæt spurt foran Storbritannien og Danmark, mens australierne på fjerdepladsen var næsten et sekund langsommere end Danmark.

Cureton indstillede sin aktive karriere efter OL 2012.

OL-medaljer 
 2004:  Sølv i letvægtsfirer

Referencer

Eksterne henvisninger 

Roere fra Australien
Personer fra Perth
Deltagere for Australien ved sommer-OL 2004
Deltagere for Australien ved sommer-OL 2008
Deltagere for Australien ved sommer-OL 2012
Olympiske sølvmedaljevindere fra Australien
Simon Burgess

Simon Burgess (født 11. september 1967 i Franklin) er en australsk tidligere letvægtsroer, dobbelt olympisk medaljevinder og dobbelt verdensmester.

Burgess indledte sin karriere i dobbeltfireren, som han var med til VM flere gange i første halvdel af 1990'erne. Han var med til at blive verdensmester i denne disciplin i 1991 i Wien. Ved OL 1996 i Atlanta var han med i letvægtsfireren, der endte på en sjetteplads. Ved VM 1997 var han med i letvægtsotteren, der vandt guld. I 1998 var han tilbage i fireren, der vandt bronze ved VM dette år, et resultat de forbedrede året efter til sølv, i begge tilfælde med den danske "guldfirer" som øverst på medaljeskamlen.

Ved OL 2000 i Sydney vandt australierne med en besætning bestående af Anthony Edwards, Darren Balmforth, Robert Richards og Burgess deres indledende heat og semifinalen i letvægtsfireren. Her var danskerne ikke så overlegne; de måtte blandt andet gennem opsamlingsheatet, inden de også var klar til finalen. Frankrig snød imidlertid begge disse nationer og vandt guld, mens Australien vandt sølv, 0,41 sekund efter, mens Danmark måtte nøjes med bronze, et pænt stykke længere nede. 

Burgess fortsatte i letvægtsfireren, som ved VM i 2002 og 2003 klarede sig knap så godt. Ved OL 2004 i Athen satte alle vindere i de indledende heat på skift olympisk rekord: Canada, Danmark og Australien, og i semifinalen blev australierne nummer to efter Italien. I finalen måtte australierne endnu engang se sig besejret af danskerne, der vandt med en margen på over et sekund, mens australierne fik oprejsning fra semifinalen og sikrede sig sølvet næsten et sekund foran Italien. Den australske båds besætning bestod af Glen Loftus, Ben Cureton, Simon Burgess og Anthony Edwards. 

Burgess indstillede sin elitekarriere efter OL 2004.

OL-medaljer 
 2000:  Sølv i letvægtsfirer
 2004:  Sølv i letvægtsfirer

Referencer

Eksterne henvisninger 

Roere fra Australien
Deltagere for Australien ved sommer-OL 1996
Deltagere for Australien ved sommer-OL 2000
Deltagere for Australien ved sommer-OL 2004
Olympiske sølvmedaljevindere fra Australien
Åsenfjorden

Åsenfjorden er en fjord i Levanger, Frosta og Stjørdal kommuner i Trøndelag   fylke i Norge. Den er en arm af Trondheimsfjorden og ligger mellem bygden Skatval i Stjørdal i syd, Frosta i nordvest og i nordøst bygden Åsen i Levanger, som fjorden har navn efter. Fjorden har indløb fra Strindfjorden mellem Rykkjaskjæret i Skatval i øst og Gullberget i Frosta i vest, og går mod nordøst til fjordbunden ved bebyggelsen Hopla. Fjorden har en række små sidefjorde mod øst, hvoraf de største er Fættenfjorden og Lofjorden.

Åsenfjorden er ikke særlig dyb, og overstiger sjældent 50 meter.

Kilder og henvisninger 

 Åsenfjorden i Store norske leksikon 

Fjorde i Trøndelag
Trondheimsfjorden
Levanger
Frosta
Stjørdal
Darren Balmforth

Darren Bruce Balmforth (født 16. oktober 1972 i Hobart) er en australsk tidligere roer.

Balmforth var med i letvægtsotteren, der ved VM i 1997 vandt guld. Han skiftede herefter til letvægtsfireren, der vandt bronze ved VM 1998 og sølv 1999, i begge tilfælde med den danske "guldfirer" som verdensmestre.

Ved OL 2000 i Sydney vandt australierne med en besætning bestående af Simon Burgess, Robert Richards, Anthony Edwards og Balmforth deres indledende heat og semifinalen i letvægtsfireren. Her var de danske favoritter ikke så overlegne; de måtte blandt andet gennem opsamlingsheatet, inden de også var klar til finalen. Her snød Frankrig imidlertid begge disse nationer og vandt guld, mens Australien vandt sølv, 0,41 sekund efter, og Danmark måtte nøjes med bronze, et pænt stykke længere nede.

OL-medaljer 
 2000:  Sølv i letvægtsfirer

Referencer

Eksterne henvisninger 

Roere fra Australien
Personer fra Hobart
Deltagere for Australien ved sommer-OL 2000
Olympiske sølvmedaljevindere fra Australien
Robert Richards

Robert "Bob" Richards (født 22. september 1971 i Ballarat) er en australsk tidligere roer.

Richards var med i letvægtsotteren, der ved VM i 1997 vandt guld. Han skiftede herefter til letvægtsfireren, der vandt bronze ved VM 1998 og sølv 1999, i begge tilfælde med den danske "guldfirer" som verdensmestre.

Ved OL 2000 i Sydney vandt australierne med en besætning bestående af Simon Burgess, Darren Balmforth, Anthony Edwards og Richards deres indledende heat og semifinalen i letvægtsfireren. Her var de danske favoritter ikke så overlegne; de måtte blandt andet gennem opsamlingsheatet, inden de også var klar til finalen. Her snød Frankrig imidlertid begge disse nationer og vandt guld, mens Australien vandt sølv, 0,41 sekund efter, og Danmark måtte nøjes med bronze, et pænt stykke længere nede.

OL-medaljer 
 2000:  Sølv i letvægtsfirer

Referencer

Eksterne henvisninger 

Roere fra Australien
Deltagere for Australien ved sommer-OL 2000
Olympiske sølvmedaljevindere fra Australien
Brian Peaker

Brian Ronald Peaker (født 26. maj 1959 i London, Canada) er en canadisk tidligere roer.

Peaker var med i den canadiske letvægtsfirer, der vandt sølv ved OL 1996 i Atlanta, første gang disciplinen var med på OL-programmet. Båden bestod desuden af Jeffrey Lay, Dave Boyes og Gavin Hassett. Canadierne blev i finalen kun besejret af Danmark, der vandt guld, mens USA tog bronzemedaljerne. Han deltog ikke i andre udgaver af OL.

Peaker vandt desuden en VM-guldmedalje i letvægtsotter ved VM 1993 i Tjekkiet.

OL-medaljer 
 1996:  Sølv i letvægtsfirer

Referencer

Eksterne henvisninger 

Roere fra Canada
Jeffrey Lay

Jeffrey "Jeff" Lay (født 6. oktober 1969 i Ottawa, Canada) er en canadisk tidligere roer.

Lay var med i den canadiske letvægtsfirer, der vandt sølv ved OL 1996 i Atlanta, første gang disciplinen var med på OL-programmet. Båden bestod desuden af Brian Peaker, Dave Boyes og Gavin Hassett. Canadierne blev i finalen kun besejret af Danmark, der vandt guld, mens USA tog bronzemedaljerne. Han deltog ikke i andre udgaver af OL.

Lay vandt desuden en VM-guldmedalje i letvægtsotter ved VM 1993 i Tjekkiet og en bronzemedalje i samme disciplin ved VM 1997 i Frankrig.

OL-medaljer 
 1996:  Sølv i letvægtsfirer

Referencer

Eksterne henvisninger 

Roere fra Canada
Personer fra Ottawa
Dave Boyes

David Michael "Dave" Boyes (født 26. august 1964 i St. Catharines, Canada) er en canadisk tidligere roer.

Boyes var med i den canadiske letvægtsfirer, der vandt sølv ved OL 1996 i Atlanta, første gang disciplinen var med på OL-programmet. Båden bestod desuden af Brian Peaker, Jeffrey Lay og Gavin Hassett. Canadierne blev i finalen kun besejret af Danmark, der vandt guld, mens USA tog bronzemedaljerne. Han deltog ikke i andre udgaver af OL.

Boyes vandt desuden en VM-guldmedalje i letvægtsotter ved VM 1993 i Tjekkiet.

OL-medaljer 
 1996:  Sølv i letvægtsfirer

Referencer

Eksterne henvisninger 

Roere fra Canada
Gavin Hassett

Gavin Hassett (født 13. juli 1973 i Saint John, Canada) er en canadisk tidligere roer.

Hassett var med i den canadiske letvægtsfirer, der vandt sølv ved OL 1996 i Atlanta, første gang disciplinen var med på OL-programmet. Båden bestod desuden af Brian Peaker, Jeffrey Lay og Dave Boyes. Canadierne blev i finalen kun besejret af Danmark, der vandt guld, mens USA tog bronzemedaljerne. Han var også med i båden ved både OL 2000 i Sydney og OL 2004 i Athen, hvor canadierne sluttede på henholdsvis 7. og 5. pladsen.

Hassett vandt desuden en VM-guldmedalje i letvægtsotter ved VM 1993 i Tjekkiet.

OL-medaljer 
 1996:  Sølv i letvægtsfirer

Referencer

Eksterne henvisninger 

Roere fra Canada
Franck Solforosi

Franck Solforosi (født 10. september 1984 i Lyon, Frankrig) er en fransk roer og dobbelt verdensmester.

Solforosi var med i den franske letvægtsfirer, der vandt bronze ved OL 2016 i Rio de Janeiro, sidste gang disciplinen var med på OL-programmet. Båden bestod desuden af Thomas Baroukh, Guillaume Raineau og Thibault Colard. Franskmændene sikrede tredjepladsen efter en finale, hvor Schweiz og Danmark vandt henholdsvis guld og sølv. Han var også med i båden ved både OL 2008 i Beijing og OL 2012 i London, hvor franskmændene sluttede på henholdsvis 4. og 7. pladsen.

Solforosi vandt desuden en VM-guldmedalje i letvægtsotter ved VM 2004 i Spanien og en i letvægtsfirer ved VM 2005 i Japan.

OL-medaljer 
 2016:  Bronze i letvægtsfirer

Referencer

Eksterne henvisninger 

Roere fra Frankrig
Personer fra Lyon
Thomas Baroukh

Thomas Baroukh (født 15. december 1987 i Le Chesnay, Frankrig) er en fransk roer.

Baroukh var med i den franske letvægtsfirer, der vandt bronze ved OL 2016 i Rio de Janeiro, sidste gang disciplinen var med på OL-programmet. Båden bestod desuden af Franck Solforosi, Guillaume Raineau og Thibault Colard. Franskmændene sikrede tredjepladsen efter en finale, hvor Schweiz og Danmark vandt henholdsvis guld og sølv. Han var også med i båden ved OL 2012 i London, hvor franskmændene sluttede på 7. pladsen.

Baroukh har desuden vundet adskillige VM- og EM-medaljer gennem karrieren.

OL-medaljer 
 2016:  Bronze i letvægtsfirer

Referencer

Eksterne henvisninger 

Roere fra Frankrig
Guillaume Raineau

Guillaume Raineau (født 29. juni 1986 i Nantes, Frankrig) er en fransk roer.

Raineau var med i den franske letvægtsfirer, der vandt bronze ved OL 2016 i Rio de Janeiro, sidste gang disciplinen var med på OL-programmet. Båden bestod desuden af Franck Solforosi, Thomas Baroukh og Thibault Colard. Franskmændene sikrede tredjepladsen efter en finale, hvor Schweiz og Danmark vandt henholdsvis guld og sølv. Han var også med i båden ved OL 2008 i Beijing, hvor franskmændene sluttede på 4. pladsen.

Raineau vandt desuden en VM-bronzemedalje i letvægtsfirer ved VM 2015.

OL-medaljer 
 2016:  Bronze i letvægtsfirer

Referencer

Eksterne henvisninger 

Roere fra Frankrig
Personer fra Nantes
Thibault Colard

Thibault Colard (født 13. januar 1992 i Fontainebleau, Frankrig) er en fransk roer.

Colard var med i den franske letvægtsfirer, der vandt bronze ved OL 2016 i Rio de Janeiro, sidste gang disciplinen var med på OL-programmet. Båden bestod desuden af Franck Solforosi, Thomas Baroukh og Guillaume Raineau. Franskmændene sikrede tredjepladsen efter en finale, hvor Schweiz og Danmark vandt henholdsvis guld og sølv.

Colard vandt desuden en VM-bronzemedalje i letvægtsfirer ved VM 2015.

OL-medaljer 
 2016:  Bronze i letvægtsfirer

Referencer

Eksterne henvisninger 

Roere fra Frankrig
Lorenzo Bertini

Lorenzo Bertini (født 1. juni 1976 i Pontedera) er en italiensk tidligere roer og tredobbelt verdensmester.

Bertinis første store internationale resultat kom, da han var med til at vinde VM-bronze i letvægtsotter i 1995. Året efter var han med i letvægtsdobbeltfireren, der blev verdensmestre, en titel de også tog i 1998, mens de i 1999 vandt VM-bronze. Han kom med i letvægtsfireren fra 2001 i en periode, hvor den danske "Guldfirer" dominerede klassen, og da italienerne vandt VM-sølv i 2002, var det netop efter danskerne, og året efter vandt italienerne VM-bronze, hvor danskerne igen vandt konkurrencen.

Bertini deltog sammen med Catello Amarante, Salvatore Amitrano og Bruno Mascarenhas (der også havde været med i årene forinden) i letvægtsfireren ved OL 2004 i Athen. Italienerne blev nummer to i deres indledende heat (efter Danmark) og vandt derpå deres semifinale. I finalen var Danmark endnu engang hurtigst, mens Australien blev nummer to og italienerne nummer tre.

Bertini var fortsat med i fireren i 2005, hvor italienerne vandt VM-bronze, og i 2007 var han skiftet til letvægtssinglesculler og vandt VM-sølv i denne disciplin. I 2008 vandt han EM-sølv i letvægtsdobbeltsculler. Han var med i letvægtsdobbeltfireren, der blev verdensmestre i 2009, og i dobbeltsculleren, der vandt EM-sølv samme år. I samme disciplin vandt han VM-sølv og EM-guld i 2010 og EM-guld i 2011, inden han indstillede karrieren i 2012.

Hans søster, Lisa Bertini, er også tidligere roer og OL-deltager.

OL-medaljer 
 2004:  Bronze i letvægtsfirer

Referencer

Eksterne henvisninger 

Roere fra Italien
Deltagere for Italien ved sommer-OL 2004
Olympiske bronzemedaljevindere fra Italien
Catello Amarante

Catello Amarante (født 15. august 1979 i Napoli, Italien) er en italiensk tidligere roer.

Amarantes første store resultat var en VM-sølvmedalje, som han vandt i letvægtstoeren i 1998. Han kom i 2000 med i den italiensk letvægtsfirer, der ved OL samme år i Sydney blev nummer fire. Samme placering opnåede de ved VM i 2001, mens de ved VM i 2002 vandt sølv. Det var i den periode, hvor den danske "Guldfirer" dominerede klassen, og det var da også danskerne, der vandt guld i 2002. Året efter vandt italienerne VM-bronze, hvor danskerne igen vandt konkurrencen.

Amarante deltog sammen med Lorenzo Bertini, Salvatore Amitrano og Bruno Mascarenhas (der også havde været med i årene forinden) i letvægtsfireren ved OL 2004 i Athen. Italienerne blev nummer to i deres indledende heat (efter Danmark) og vandt derpå deres semifinale. I finalen var Danmark endnu engang hurtigst, mens Australien blev nummer to og italienerne nummer tre. 

Ved VM i 2005 roede Amarante letvægtstoer og var i denne båd med til at vinde VM-bronze, men i 2007 var han tilbage i letvægtsfireren, der vandt VM-bronze og guld ved det første EM. Han roede også letvægtsfirer ved OL 2008 i Beijing, hvor italienerne vandt B-finalen og dermed blev nummer syv. Han sluttede sin karriere i letvægtsotteren og var med til at vinde VM-sølv i denne i 2011.

OL-medaljer 
 2004:  Bronze i letvægtsfirer

Referencer

Eksterne henvisninger 

Roere fra Italien
Personer fra Napoli
Deltagere for Italien ved sommer-OL 2000
Deltagere for Italien ved sommer-OL 2004
Deltagere for Italien ved sommer-OL 2008
Olympiske bronzemedaljevindere fra Italien
Salvatore Amitrano

Salvatore Amitrano (født 3. december 1975 i Castellammare di Stabia) er en italiensk tidligere roer og dobbelt europamester.

Amitrano roede i forskellige bådtyper gennem sin karriere, og hans første store resultat kom, da han var med i den italienske letvægtsotter, der vandt VM-bronze i 1994 og 1995. Fra 1998 koncentrerede han sig om letvægtsfireren, og i denne blev han nummer fire ved VM i 1999, en placering båden også opnåede ved OL 2000 i Sidney.

Han roede i letvægtsfireren i den periode, hvor den danske "Guldfirer" dominerede klassen, og da italienerne vandt VM-sølv i 2002, var det netop efter danskerne, og året efter vandt italienerne VM-bronze, hvor danskerne igen vandt konkurrencen. 

Amitrano deltog sammen med Lorenzo Bertini, Catello Amarante og Bruno Mascarenhas (der også havde været med i årene forinden) ved OL 2004 i Athen. Italienerne blev nummer to i deres indledende heat (efter Danmark) og vandt derpå deres semifinale. I finalen var Danmark endnu engang hurtigst, mens Australien blev nummer to og italienerne nummer tre.

Ved VM i 2005 roede Amitrano letvægtstoer og var i denne båd med til at vinde VM-bronze, men i 2007 var han tilbage i letvægtsfireren, der vandt VM-bronze og guld ved det første EM. Han roede også letvægtsfirer ved OL 2008 i Beijing, hvor italienerne vandt B-finalen og dermed blev nummer syv. Senere samme år genvandt de EM-guldet. Han indstillede sin karriere ved sæsonens afslutning dette år.

OL-medaljer 
 2004:  Bronze i letvægtsfirer

Referencer

Eksterne henvisninger 

Roere fra Italien
Deltagere for Italien ved sommer-OL 2000
Deltagere for Italien ved sommer-OL 2004
Deltagere for Italien ved sommer-OL 2008
Olympiske bronzemedaljevindere fra Italien
Bruno Mascarenhas

Bruno Miguel Mascarenhas Antunes (født 16. juli 1981 i Lissabon) er en portugisisk-født italiensk tidligere roer.

Mascarenhas kom med i den italienske letvægtsfirer i 2002, i den periode, hvor den danske "Guldfirer" dominerede klassen, og da italienerne vandt VM-sølv i 2002, var det netop efter danskerne. Året efter vandt italienerne VM-bronze, hvor danskerne igen vandt konkurrencen.
 
Mascarenhas var sammen med Lorenzo Bertini, Catello Amarante og Salvatore Amitrano (der også havde været med i årene forinden) ved OL 2004 i Athen. Italienerne blev nummer to i deres indledende heat (efter Danmark) og vandt derpå deres semifinale. I finalen var Danmark endnu engang hurtigst, mens Australien blev nummer to og italienerne nummer tre.

Mascarenhas var fortsat med i letvægtsfireren, der vandt VM-bronze i 2005 og i 2007, mens de vandt EM-guld senere i 2007. Han roede også letvægtsfirer ved OL 2008 i Beijing, hvor italienerne vandt B-finalen og dermed blev nummer syv. I 2009 var han skiftet til letvægtsotteren, der blev verdensmestre i 2009 og europamestre i 2010. Ved VM 2010 var han tilbage i letvægtsfireren og var med til at vinde endnu en bronzemedalje. Året efter indstillede han karrieren.

OL-medaljer 
 2004:  Bronze i letvægtsfirer

Referencer

Eksterne henvisninger 

Roere fra Italien
Deltagere for Italien ved sommer-OL 2004
Deltagere for Italien ved sommer-OL 2008
Olympiske bronzemedaljevindere fra Italien